Diari Oficial de la Generalitat Valenciana


Sumari del DOGV 6043, del 25-06-2009 (2009/7451)

RESOLUCIÓ de 19 de juny de 2009, de la Direcció General de Personal de la Conselleria d'Educació, per la qual es convoca procediment d'adjudicació de destinacions amb caràcter provisional, en pràctiques i interí, en el Cos de Mestres per al curs 2009/2010.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6043

Data del DOGV
:   25-06-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/7451


Data del document
:   19-06-2009

Organisme emissor
:   Conselleria d'Educació

Tipus de document
:   Resolució

Descriptors 

:   * concurs administratiu

RESOLUCIÓ de 19 de juny de 2009, de la Direcció General de Personal de la Conselleria d'Educació, per la qual es convoca procediment d'adjudicació de destinacions amb caràcter provisional, en pràctiques i interí, en el Cos de Mestres per al curs 2009/2010. [2009/7451]
L'experiència acumulada al llarg de diversos anys entorn de la realització dels actes d'adjudicació de destinació provisional i l'avanç en els mitjans de transmissió d'informació, en especial els informàtics, faciliten un canvi en el tradicional mètode presencial d'assignació de llocs per a aconseguir una gestió més eficient dels recursos professionals disponibles de cara a l'inici del curs escolar. Esta nova gestió s'establix a més a fi de fer efectives totes les garanties procedimentals per als participants i assegurar la incorporació dels docents als centres educatius amb el temps suficient per a participar en la preparació del curs escolar.
En la tramitació d'esta resolució s'ha complit el que preveu l'article 37 de la Llei 7/2007, de 12 d'abril, de l'Estatut Bàsic de l'Empleat Públic.
En virtut d'això, esta direcció general resol convocar procediment d'adjudicació de destinacions amb caràcter provisional, en pràctiques i interí, en el Cos de Mestres per al curs escolar 2009/2010, d'acord amb les bases següents:
I. Participants
Primera. Participació voluntària
Poden participar de forma voluntària en la present convocatòria, els funcionaris de carrera del Cos de Mestres dependents de la Generalitat que, trobant-se en qualsevol de les situacions d'excedència que impliquen pèrdua de la destinació definitiva, desitgen reingressar al servici actiu i complisquen els requisits per a això. (Apartat de participació, 1- Reingressats)
Segona. Participació forçosa
Estan obligats a participar en esta convocatòria:
1. Els funcionaris de carrera del Cos de Mestres que durant el curs escolar 2008/2009 estiguen prestant servicis amb caràcter provisional en centres dependents de la Conselleria d'Educació, i no hagen obtingut destinació definitiva per cap de les convocatòries del concurs de trasllats, ni hagen obtingut destinació provisional per al curs escolar 2009/2010 per qualsevol altre procediment de provisió de llocs de treball. (Apartat de participació, 2 Provisionals)
2. Els funcionaris del Cos de Mestres reingressats en el servici actiu durant el curs escolar 2008/2009 i que no hagen obtingut destinació definitiva en els concursos de trasllats convocats, ni hagen obtingut destinació provisional per al curs escolar 2009/2010 per qualsevol altre procediment de provisió de llocs de treball. (Apartat de participació, 2 Provisionals)
3. Els que no tinguen destinació definitiva per suspensió de funcions, una vegada complida la sanció. (Apartat de participació, 2 Provisionals)
4. Els aspirants seleccionats en el procediment selectiu convocat per l'Orde de 15 d'abril de 2008, que no hagen obtingut destinació provisional per al curs escolar 2009/2010 per qualsevol altre procediment de provisió de llocs de treball. Així com tots aquells que han realitzat les pràctiques durant el present curs escolar. (Apartat de participació, 2 Provisionals)
5. Els aspirants seleccionats en el procediment selectiu convocat per l'Orde de 6 de maig de 2009 i que hagen d'incorporar-se a la realització del període de pràctiques. I aquells que tinguen concedida pròrroga per a la realització de la fase de pràctiques o hagen resultat no aptes en convocatòries anteriors. (Apartat de participació, 3 Pràctiques)
6. Els funcionaris interins integrants de la borsa de treball constituïda en la Conselleria d'Educació, en la quota que serà fixada una vegada es publiquen les llistes de seleccionats en el procediment selectiu convocat per l'Orde de 6 de maig de 2009. (Apartat de participació, 4 Interins)
II. Prioritats
Tercera. Prioritat en l'adjudicació
Per a l'obtenció de destinació, la prioritat estarà determinada per als funcionaris compresos en la base primera i segona de l'1 al 4 per la promoció d'ingrés més antiga i, dins d'esta, per la major puntuació obtinguda en el procediment selectiu pel qual va resultar seleccionat.
Per als compresos en la base segona punt 5, l'obtenció de destinació es determinarà per l'orde que establisca la respectiva llista d'aspirants seleccionats.
Per als compresos en la base segona punt 6, l'obtenció de destinació es determinarà per l'orde que posseïsquen en la respectiva llista d'interins.
III. Vacants
Quarta. Publicitat de codis i vacants
A fi que els participants en la present convocatòria puguen realitzar les seues peticions, adjunta a la present resolució, annex I, es publica la relació de centres existents en les diferents localitats compreses en l'àmbit de gestió de la Conselleria d'Educació, així com les àrees i subàrees en què s'han agrupat. Com a annex II es publica la relació d'especialitats i la seua codificació a l'efecte de la presentació d'instàncies.
Amb anterioritat a les resolucions provisionals i definitives del present procediment, es publicarà la llista de vacants amb què s'ha realitzat el procediment, tenint en compte que totes elles han de correspondre a llocs de treball previstos en la planificació educativa.
IV. Format i ompliment de les sol·licituds
Quinta. Sol·licituds
Tots els participants hauran de presentar instància, que serà tramitada a través de la pàgina d'Internet de la Conselleria d'Educació (http://www.edu.gva.es). No serà necessària la presentació de la inscripció en cap registre físic.
La presentació per mitjans telemàtics de la sol·licitud de participació es farà per mitjà del codi d'usuari i contrasenya que s'establisquen en l'aplicació.
Per a efectuar consultes sobre els resultats que obtinga en un procés concret, l'interessat pot accedir amb el codi d'usuari i la contrasenya que s'establisquen a l'aplicació.
L'ús dels mitjans telemàtics per participar en el procés comporta el consentiment del sol·licitant al tractament de les seues dades de caràcter personal necessàries per a la tramitació del procés d'acord amb la normativa vigent.
Sexta. Peticions
Les peticions no podran excedir 300 i podran estendre's a la totalitat de centres existents, per si prèviament a la resolució definitiva de la convocatòria es produïra la vacant de la seua preferència.
Els participants que puguen participar per més d'una especialitat hauran de prioritzar-les en el lloc reservat per a això en la instància de participació, i es combinaran en l'orde successiu que establisca el participant amb les seues peticions de centre, localitat, subàrea, àrea o província.
Tots els participants hauran d'indicar en l'espai reservat per a això en l'apartat de petició de la instància de participació si desitgen vacants compartides/itinerants.
Les peticions podran fer-se a centre concret, localitat, subàrea, àrea i província, sent compatibles totes les modalitats.
En els tres últims casos s'adjudicarà el primer centre de la localitat, subàrea o àrea amb vacant en el mateix orde en què apareguen anunciats en la convocatòria.
Els funcionaris de carrera que participen amb caràcter forçós i els funcionaris en pràctiques hauran de fer constar necessàriament l'orde de preferència de província, indicant els codis corresponents a les tres províncies de la comunitat; en cas contrari, si s'esgoten els criteris de prioritat consignats en la sol·licitud, podran ser nomenats en qualsevol de les places disponibles.
Per als funcionaris interins la petició de províncies serà voluntària, ben entés que si no inclogueren en la petició els codis corresponents a les tres províncies de la comunitat o si és el cas de la província o províncies per les quals està obligat a participar i no se li adjudica un lloc dels sol·licitats, quedarien exclosos de la borsa de treball.
En les instàncies es relacionaran, per orde de preferència, els llocs que se sol·liciten, expressant amb claredat els conceptes exactes que es consignen en la instància.
Qualsevol dada omesa o consignada erròniament per l'interessat no podrà ser invocada per este a l'efecte de futures reclamacions, ni considerar per tal motiu lesionats els seus interessos i drets.
Presentada la sol·licitud, per cap concepte s'alteraran les peticions, ni encara que es tracte de l'orde de prelació dels centres sol·licitats.
Sèptima. Terminis
El termini de presentació d'instàncies serà els dies 6 al 9 de juliol, per als participants de la base primera i segona punts de l'1 al 4, i de quatre dies laborables des de la publicació de la llista de seleccionats en els processos selectius, per als participants de la base segona punts 5 i 6.
A fi de facilitar al participant l'ompliment telemàtic del procediment, s'habilitaran els mitjans necessaris en els Centres de Formació, Innovació i Recursos Educatius (CEFIRE).
V. Normes d'adjudicació
Octava. Adjudicació
L'adjudicació de les vacants es realitzarà d'acord amb les prioritats establides en la base tercera.
Amb anterioritat a la resolució definitiva de la convocatòria es publicarà la relació de participants amb l'orde d'adjudicació, contra la relació es podrà presentar reclamació en el termini de dos dies hàbils, que es dirigirà a la Direcció General de Personal i es presentaran exclusivament en les seccions de Personal de les direccions territorials d'Educació, una vegada revisades les reclamacions es publicarà la llista definitiva de participants.
Novena. Resolucions
La Direcció General de Personal publicarà la relació provisional dels participants que hagen obtingut destinació, atorgant un termini de dos dies hàbils per a reclamacions. La llista d'adjudicacions s'elevarà a definitiva i es resoldran les reclamacions en la mateixa resolució, que serà objecte de publicació en els taulers d'anuncis de les direccions territorials d'Educació i en la pàgina d'Internet de la Conselleria d'Educació (http://www.edu.gva.es). Per mitjà d'esta publicació s'entendran notificats a tots els efectes els participants que aconseguixen destinació.
La presa de possessió de la nova destinació tindrà lloc a efectes administratius l'1 de setembre de 2009 en els centres on els ha sigut adjudicada la destinació.
Els funcionaris interins que havent de participar en la convocatòria no ho feren o no incloguen la petició de províncies i els que, havent participat i obtingut destinació, no s'incorporen en el termini establit, seran exclosos de les borses de treball en què estigueren inscrits.
Deu. Adscripció provincial
Els funcionaris interins que hagen participat i no obtinguen destinació per no existir una vacant que puguen ocupar arribat el seu torn, seran adscrits en funció de les quotes que s'establisquen a una província de la seua elecció en funció de la seua petició provincial.
Onze
Perquè siga adjudicat un lloc determinat, és requisit imprescindible posseir l'especialitat i el requisit lingüístic del lloc. Cap d'estos requisits hauran de ser justificats pels participants per estar en poder d'esta administració.
Totes les condicions que s'exigixen en esta convocatòria han de complir-se en la data final del termini de presentació d'instàncies.
Podrà ser anul·lada la destinació obtinguda per qualsevol participant que no s'haja ajustat a les normes de la convocatòria.
Dotze
Les destinacions adjudicades en la resolució definitiva d'esta convocatòria seran irrenunciables.
La presa de possessió de la nova destinació tindrà lloc el dia primer de setembre de 2009, cessant, si és el cas, en la de procedència l'últim dia d'agost.
Tretze
Amb anterioritat a l'adjudicació de destinacions previstes en la present resolució, la Direcció General de Personal adjudicarà destinació provisional als funcionaris de carrera del cos de mestres a què fa referència l'article 15.1 de l'Orde de 9 de juny de 1998.
L'orde d'adjudicació d'estos mestres estarà determinat per l'any en què es va produir la supressió i, entre els del mateix any, pel NRP o número de llista més baix.
La Direcció General de Personal anunciarà oportunament el lloc i la data d'adjudicació de destinacions a estos mestres.
Catorze
Contra la present resolució, que és definitiva en via administrativa, es podrà interposar un recurs potestatiu de reposició davant del director general de Personal en el termini d'un mes des de l'endemà de la publicació, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament un recurs contenciós administratiu davant del jutjat contenciós competent, en el termini de dos mesos des de l'endemà de la publicació, d'acord amb els articles 9 i 14 de la Llei 29/1998, de 13 de juliol, reguladora de la Jurisdicció Contenciosa Administrativa.
València, 19 de juny de 2009.- El director general de Personal: David Barelles Adsuara.